CELEX: 32021D2232
Language: lv
Date: 2021-12-14 00:00:00
Title: Padomes Lēmums (ES) 2021/2232 (2021. gada 14. decembris) par Līguma par Eiropas Savienības darbību 255. pantā paredzētās komitejas locekļu iecelšanu

15.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 448/66
               
            
         PADOMES LĒMUMS (ES) 2021/2232
         (2021. gada 14. decembris)
         par Līguma par Eiropas Savienības darbību 255. pantā paredzētās komitejas locekļu iecelšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 255. panta otro daļu,
         ņemot vērā Tiesas priekšsēdētāja 2021. gada 26. oktobra iniciatīvu,
         tā kā:
         
                     (1)
                  
                  
                     Ievērojot Līguma par Eiropas Savienības darbību 255. panta pirmo daļu, tika izveidota komiteja, kas – pirms dalībvalstu valdības pieņem lēmumus par iecelšanu amatā – sniedz atzinumu par kandidātu piemērotību Tiesas un Vispārējās tiesas tiesnešu un ģenerāladvokātu pienākumiem (turpmāk “komiteja”).
                  
               
                     (2)
                  
                  
                     Komitejas sastāvā ir septiņas personas, kas izraudzītas no bijušo Tiesas un Vispārējās tiesas locekļu, valstu augstāko tiesu tiesnešu un vispāratzītu kompetentu juristu vidus; vienu komitejas locekli izvirza Eiropas Parlaments.
                  
               
                     (3)
                  
                  
                     Būtu jāievēro apsvērums par līdzsvarotu komitejas sastāvu, proti, attiecībā uz tās ģeogrāfisko sastāvu, kā arī attiecībā uz dalībvalstu tiesību sistēmu pārstāvību.
                  
               
                     (4)
                  
                  
                     Tāpēc būtu jāieceļ komitejas locekļi un tās priekšsēdētājs,
                  
               IR PIEŅĒMUSI ŠO LĒMUMU.
         
            1. pants
            Laikposmam uz četriem gadiem no 2022. gada 1. marta ieceļ šādus Līguma par Eiropas Savienības darbību 255. pantā paredzētās komitejas locekļus:
            
                         
                     
                     
                        
                           Allan ROSAS kungs, priekšsēdētājs,
                     
                  
                         
                     
                     
                        
                           Frank CLARKE kungs,
                     
                  
                         
                     
                     
                        
                           Julia LAFFRANQUE kundze,
                     
                  
                         
                     
                     
                        
                           Maria Eugénia MARTINS DE NAZARÉ RIBEIRO kundze,
                     
                  
                         
                     
                     
                        
                           Barbara POŘÍZKOVÁ kundze,
                     
                  
                         
                     
                     
                        
                           Silvana SCIARRA kundze,
                     
                  
                         
                     
                     
                        
                           Vassilios SKOURIS kungs.
                     
                  
         
            2. pants
            Šis lēmums stājas spēkā 2022. gada 1. martā.
         
         
            Briselē, 2021. gada 14. decembrī
            
               
                  Padomes vārdā –
               
               
                  priekšsēdētājs
               
               G. DOVŽAN